Andrea Giganti

Andrea Giganti (Trapani, 18 di sittèmmiru 1731 – Palermu, 4 di nuvèmmiru 1787) fu n'architettu sicilianu ca cuntribbuiu ô muvumentu dû baroccu sicilianu.

Biografia
Doppu li studi di architittura verssu lou 1751 Giganti trasi sutta la prutizzioni di Giuseppi Stella, vìscuvu di Mazzara, cu cui si trasfirisci a Palermu. Ddà trasi ô seminariu e veni urdunatu preti.

N sèquitu, trasi ntâ famigghia di n'aristucraticu sicilianu, lu principi di Scurdia, unni pari ca esercitau li funzioni di cunfissuri e architettu, travagghiannu supra li diversi casi ca pussidia la famigghia Scordia.

Tra li vari palazzi n cui Giganti ci misi la manu c'è la Villa Galetti di Bagheria, la Villa Ventimiglia, la chiesia di San Paulu dî Jardineri, e l'artari dâ chiesia San Salvature di Palermu.

Ncigneri spirimintatu, Giganti rializzau puru quarchi ponti. Versu la fini dâ Sô vita abbannunau lu stili baroccu pi adunnarisi a nu stili neuclassicu, comu ntô palazzu  Valguarnera-Gangi di Palermu, cèlibbri pi essiri statu usatu comu location pô Gattopardu di Luchinu Visconti

Rifirenzi

 Giuseppe M. Di Ferro, Biografia degli uonimi illustri trapanesi, (1830). pp. 126-132.
Giganti, Andrea
Giganti, Andrea
Giganti, Andrea